ముంబై: దేశంలో బ్యాంకింగ్ రంగం పరిస్థితి కల్లోల కడలిలో మునుగుతున్న నావ వలె ఉంది. గురువారం రెండు రేటింగ్ ఏజెన్సీలు బ్యాంకింగ్ రంగంపై భీతి గొలిపే వాస్తవాలు వెల్లడించాయి. ఈ ఏడాది మొండి బకాయిలు (ఎన్పిఏ) 10.5 శాతానికి చేరే ప్రమాదం ఉన్నదని దేశీయ రేటింగ్ సంస్థ క్రిసిల్ అంచనా వేయగా అంతర్జాతీయ రేటింగ్ సంస్థ బ్యాంకింగ్ రంగాన్ని నెగెటివ్ ఔట్లుక్లో పెట్టింది. ఈ ఏడాది మార్చి నాటికి బ్యాంకింగ్ రంగంలో ఎన్పిఏల పరిమాణం 9.5 శాతం ఉండగా వచ్చే ఏడాది మార్చి నాటికి ఒక శాతం పెరిగి 10.5 శాతానికి చేరవచ్చునని క్రిసిల్ తాజా నివేదికలో పేర్కొంది. అదే సమయానికి బ్యాంకింగ్ వ్యవస్థపై వత్తిడి 11.5 లక్షల కోట్ల మేరకు ఉండవచ్చునని అంచనా వేసింది. బ్యాంకులు ఇప్పటికి వసూలు కాని రుణాల్లో మూడింట రెండు వంతులు మాత్రమే ఎన్పిఏలుగా ప్రకటించాయని పేర్కొంది. ఈ పరిస్థితిని పరిగణనలోకి తీసుకుంటే మార్చి చివరికి ఎన్పిఏలుగా దిగజారనున్న రుణాల విలువ 11.5 లక్షల కోట్ల రూపాయలు లేదా 14 శాతానికి చేరే ప్రమాదం ఉన్నట్టు హెచ్చరింది. బ్యాంకుల ఎన్పిఏల్లో అధిక భాగం ఇన్ఫ్రా, విద్యుత్, ఇంజనీరింగ్, నిర్మాణ రంగాలదేనని క్రిసిల్ పేర్కొంది. గత రెండేళ్లుగా రుణబకాయిల వసూలు కూడా ఏ మాత్రం సంతృప్తికరంగా లేదని, కేవలం రుణాలు మాఫీ చేయడం ద్వారా మాత్రమే బ్యాంకులు ఎన్పిఏలు తగ్గినట్టు చూపిస్తున్నాయని తేల్చింది.
mumbai: desamlo banking rangam paristhiti kallola kadalilo munugutunna naava vale undi. guruvaram rendu rating agenseelu banking rangampai bheeti golipe vaastavaalu velladinchaayi. ee edaadi mondi bakaayilu (enpa) 10.5 saataaniki chere pramaadam unnadani desheeya rating samstha crisil anchana veyagaa antarjaatiiya rating samstha banking rangaanni negetive outluklo pettindi. ee edaadi marchi naatiki banking rangamlo enpal parimaanam 9.5 saatam undagaa vache edaadi marchi naatiki oka saatam perigi 10.5 saataaniki cheravachunani crisil taja nivedikalo perkondi. adhe samayaniki banking vyavasthapai vattidi 11.5 lakshala kotla meraku undavachunani anchana vesindi. byaankulu ippatiki vasulu kaani runaallo moodinta rendu vantulu matrame enpaluga prakatinchaayani perkondi. ee paristhitini parigananaloki teesukunte marchi chivariki enpaluga digajaaranunna runaala viluva 11.5 lakshala kotla roopaayalu leda 14 saataaniki chere pramaadam unnattu heccharindi. byaankula enpallo adhika bhagam infra, vidyut, injaneering, nirmaana rangaladenani crisil perkondi. gatha rendellugaa runabakaayila vasulu kuudaa e maatram santruptikaramgaa ledani, kevalam runaalu maffey cheyadam dwara matrame byaankulu enpalu tagginattu chuupistunnaayani telchindi.